b'\n_START_ARTICLE_\nBjelolasica\n_START_PARAGRAPH_\nBjelolasica, najvi\xc5\xa1ja planina gorskega masiva Velika Kapela.\n_START_SECTION_\nGeografija\n_START_PARAGRAPH_\nLe\xc5\xbei jugovzhodno od Begovega Razdolja in severozahodno od Jasenaka. Dolga je 7 km, poteka v smeri severozahod-jugovzhod. Njen najvi\xc5\xa1ji vrh je 1534 mnm visoka Kula, ki je tudi najvi\xc5\xa1ji vrh Gorskega kotarja. Grajena je iz mezozojskih apnencev in dolomitov ter mo\xc4\x8dno porasla z gozdom (bukev, beli javor). Tu \xc5\xbeivi visoka divjad (medved, jelen in drugi). V sklopu Bjelolasice so tudi Bele in Samarske stene s skupno povr\xc5\xa1ino 1175,35 ha, ki so bile leta 1985 razgla\xc5\xa1ene za Strogi naravni rezervat.\n_START_SECTION_\nTurizem\n_START_PARAGRAPH_\nNa Bjelolasici je razvit planinski turizem, tam je tudi Hrvatski olimpijski centar Bjelolasica, kjer se smu\xc4\x8darska reprezentanca Hrva\xc5\xa1ke pripravlja za tekmovanja.'